Nûredîn Sofî

Nûredîn Sofî (jdb 1970 li Mişêrfê, Qamişlo – m. 6ê nîsana 2021ê li Çiyayên Qendîlê) yek ji fermandarên payebilind ên Partiya Karkerên Kurdistanê bû ku di qelek qadên leşkerî de kar kiriye.

 Jînenîgarî 
Nûredîn Sofî di sala 1970an de wekê yek ji zarokên malbateke kurd li gundê Mişêrfê a Qamişloyê ji dayîk bûye. Di dema xwendina xwe ya zanîngehê de, li Zanîngeha Helebê bi tevgerên sosyalîstên girêdayê Partiya Karkerên Kurdistanê re pêwendiyan pêk tîne. Nûredîn Sofî piştê pêwendiyên bi komên sosyalîst re di tebaxa sala 1990an de biryar dide ku tevlî PKKê bibe û di heman salê de bi Abdullah Ocalan re hevdîtin pêk tîne û perwerdeya destpêkê li Akademiya Leşkerî ya Mahsûm Korkmaz a li Geliyê Beqayê dibîne. Wî li Zanîngeha Helebê beşa fîzîk û bîrkariyê xwendibû.

 Kariyera leşkerî 
Nûredîn Sofî di sala 1990an de tevlî PKKê bûye. Piştre fermandariya yekîneyên gerîlayên li herêma Colemêrg/Gever/Şemzînan dike. Di navbera salên 2003 û 2007an de fermandariya qada parêzgeha Amedê ya yekîneyên gerîlayên li herêmê kiriye. Di sibata 2007an de, di konferansa 4em a Hêzên Parastina Gel (HPGê) de ji bo konseya fermandariyê hatiye erkdarkirin û di sala 2009an de li cihê Bahoz Erdal, wekî fermandarê baregeha sereke ya HPGê hatiye erkdarkirin. Li gel ku ew baskê biryardanê ya daîmî ya KCKê ya Sûriyeyê û endamê komîteya navendî ya Partiya Karkerên Kurdistanê bû, wî di navbera salên 2013 û 2015an de û piştre di sala 2017an de berpirsiyariya giştî ya Sûriyeyê ya rêxistinê girtiye ser xwe.

Di 11ê tîrmeha sala 2025an de ji aliyê Hêzên Parastina Gel (HPG)
ve hatiye ragihandin ku Nûredîn Sofî di sala 2021ê de di şer û pevçûnên li Çîyayê Qendîlê de jiyana ji dest daye. Di heman demê daxuyaniyê de hatiye ragihandin ku fermandareke din ê Hêzên Parastina Gel Koçero Urfa ji di heman şer û pevçûnan de jiyana xwe ji dest daye.

 Çavkanî 

Kategorî:Apoyî
Kategorî:Endamên PKKê
Kategorî:Fermandarên Hêzên Parastina Gel
Kategorî:Jidayikbûn 1970
Kategorî:Kesên ji Qamişloyê